‘જા…બનાવ..!’ ધ્યેયે હેલ્પરની મદદથી મશીનમાં કૉફી બનાવી. પછી કશિશે હેલ્પરને ઘરે જવા રજા આપી દીધી. ધ્યેય અને કશિશ રોડ પર પડતી મોટી વિન્ડો સામેની ચૅર પર બેઠાં. જ્યાંથી આખો રસ્તો દેખાતો હતો. દિવસ દરમિયાન અહીં કૉલેજ કેમ્પસ હોવાથી બહુ ચહલપહલ રહેતી હતી, પણ અત્યારે પ્રમાણમાં ટ્રાફિક ઓછો રહેતો. લોકો રાતે ફરવા આ બાજુ આવતા. બંને ચુપચાપ રસ્તા પર હરતાં ફરતાં લોકોને જોઈ રહ્યાં. આજ સુધી બંને દુનિયાભરની વાતો કરતાં હતાં, પણ બંને વચ્ચે એક અણકહ્યા સંબંધની શરૃઆતે બંનેને બોલતાં બંધ કરી દીધા હતા. એકબીજાની હાજરીને મનોમન બંને માણતાં રહ્યાં અને કૉફી સીપ કરતાં રહ્યાં. ત્યાં ધ્યેયને યાદ આવ્યું, કશિશને ડિનર કરવાનું બાકી હશે,